বাংলাদেশে ভোট-ডাকাতি এখন রাজনীতির শিল্পে (আর্ট) পরিণত হয়েছে। দেশের রাজনীতিতে এর প্রক্রিয়াটি যেমন বর্বর, তেমনি প্রতারণাপূর্ণ। ভোটের মালিক জনগণ। ভোটের মাধ্যমেই জনগণ নিয়ন্ত্রন প্রতিষ্ঠা করে দেশের রাজনীতি, অর্থনীতি, শিক্ষানীতি, প্রশাসন, প্রতিরক্ষা ও বিদেশনীতির উপর। নির্বাচনের মাধ্যমেই সংযোগ সৃষ্টি জনগণের নীতির সাথে সরাকারি নীতির। জনগণের নীতি বাদ দিয়ে সরকার যখন নিজের ইচ্ছামত চলে তখন সেটিকে বলে স্বৈরাচার। এটি হলো জনগণের বিরুদ্ধে সরকারের পক্ষ থেকে সংঘটিত জঘন্য অপরাধ। ভোটের মাধ্যমেই এমন স্বৈরাচারি সরকারকে জনগণ শাস্তি দেয়; সেটি অপরাধী সরকারকে রাষ্ট্রীয় ক্ষমতা থেকে বহিস্কার করে। কিন্তু জনগণকে যদি ইচ্ছামত ভোট দানের সুযোগ দেয়া না হয় তবে সেটি হলো ভোটাধিকার ছিনতাই তথা ভোট-ডাকাতি। অপরাধী সরকার এভাবেই জনরোষ থেকে। বাংলাদেশে তো সেটিই হচ্ছে।